proxectonos/corpus_dominio_legal_administrativo_tmp huggingface dataset:
02/10/2019 | Administración LocalMunicipal
Ordes
Trámite de información pública da aprobación inicial da modificación do Regulamento da piscina climatizada Iván Raña Fuentes

EDICTO O Pleno corporativo municipal, en sesión ordinaria de data 26 de setembro de 2019, aprobou inicialmente a MODIFICACIÓN DO REGULAMENTO DA PISCINA CLIMATIZADA MUNICIPAL ALFONSO JULIO VOROBETS OCHOA DE ALDA (art.8.3. Horarios de apertura). De conformidade co establecido no art.49. b da Lei 7/1985, do 2 de abril, ábrese un trámite de información pública, por prazo de trinta días, a contar desde o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 27 de setembro de 2019. O alcalde-presidente José Luis Martínez Sanjurjo
02/10/2019 | Administración LocalMunicipal
Vimianzo
Aprobación inicial do regulamento municipal de organización e funcionamento da Xunta de Voceiros do Concello de Vimianzo

O Pleno do Concello, na sesión ordinaria que tivo lugar o 30 de agosto de 2019, aprobou inicialmente o Regulamento municipal de organización e funcionamento da Xunta de Voceiros do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo, 26 de setembro de 2019 A alcaldesa Mónica Rodríguez Ordóñez (Documento asinado dixitalmente)
03/10/2019 | Administración LocalMunicipal
Sada
Alcaldía
Delegación para autorizar un matrimonio civil

Esta Alcaldía, mediante o Decreto 1817/2019, do 27 de setembro, e co obxecto de celebrar o matrimonio civil neste Concello entre don GUILLERMO AUGUSTO FICAPAL CACHAZO e dona CARMEN LILIANA LEG KANDROUCH. A. o sábado 5 de outubro do 2019, ás 13.00 horas, delegou para a súa autorización no concelleiro desta Corporación don Abdeljalil Del Salado Rabaseda. O que se publica segundo o disposto no art.44.2 do Real Decreto 2568/1986, do 28 de novembro. Sada, 27 de setembro do 2019. O alcalde Óscar Benito Portela Fernández
03/10/2019 | Administración LocalMunicipal
Betanzos
Anuncio de exposición pública da conta xeral do Concello de Betanzos correspondente ao exercicio 2018

EXPOSICIÓN PÚBLICA DA CONTA XERAL DO CONCELLO DE BETANZOS CORRESPONDENTE AO EXERCICIO 2018 En cumprimento de canto dispón o artigo 212 do Texto refundido da Lei reguladora das Facendas Locais aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2018, por un prazo de quince días e oito máis, durante os cales, quen se estimen interesados poderán presentar reclamacións, reparos ou observacións que teñan por convenientes. Betanzos, 2 de outubro de 2019. A alcaldesa María Barral Varela
03/10/2019 | Administración LocalMunicipal
Sada
Servizos Económicos
Aprobación definitiva da modificación de créditos 26/2019

ANUNCIO Aprobación definitiva da modificación de créditos 26/2019 A Corporación municipal, en sesión plenaria celebrada o día 29 de agosto de 2019, aprobou inicialmente a modificación orzamentaria número 26/2019, crédito extraordinario 3/2019, que se tramita dentro do vixente presuposto xeral do Concello de Sada. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90, do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 30 de setembro de 2019. O alcalde Óscar Benito Portela Fernández
03/10/2019 | Administración LocalMunicipal
Boimorto
Acordos sesión ordinaria de 27 de setembro de 2019

O Pleno municipal en sesión ordinaria celebrada en data 27/09/2019 acordou: * Aprobar inicialmente a Ordenanza específica: Subvencións para a celebración de festas populares no Concello de Boimorto. Bases reguladoras. * Aprobar inicialmente o Regulamento orgánico municipal do Concello de Boimorto. Continuar a tramitación destes expedientes remitindo edicto ó Boletín Oficial da Provincia, a fin de que, de conformidade co disposto no artigo 49. b) da Lei 7/1985 de 2 de abril se proceda á información pública e audiencia ós interesados durante o prazo de trinta días hábiles, que comenzarán a contarse a partir do seguinte ó da devandita publicación, inseríndose copia do Edicto no taboleiro de anuncios deste concello. * Aprobar inicialmente o subexpediente de suplemento de crédito n.º 2/2019 por importe de 3.701,97 € con modificación do anexo de inversións do orzamento municipal para o 2019. * Aprobar inicialmente a modificación das Bases de execución do vixente orzamento municipal, exercicio 2019, concretamente a base 51 que fai referencia ás subvencións nominativas. Por medio do presente exponse ao público os expedientes anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.36 a 38, en relación cos artigos 20 e 22 do R. D. 500/1990, do 20 de abril. Boimorto 30 de setembro de 2019 A Alcaldesa: Asdo.- M.ª Jesús Novo Gómez
03/10/2019 | Administración LocalMunicipal
Neda
Exposición pública da taxa de pasaxes permanetes ano 2019

A Xunta de Goberno Local deste Concello, na sesión do día 30 de setembro 2019, acordou aprobar o padrón de contribuíntes pola TAXA DE PASAXES PERMANENTES ANO 2019. Exposición O padrón quedará exposto o público no Concello durante o prazo de QUINCE DÍAS, a contar dende o seguinte ao da publicación do presente anuncio no BOP. Dito anuncio terá carácter de notificación colectiva ao abeiro do disposto no artigo 107 da Lei 58/2003, xeral tributaria, e artigo 24 do RXR. Período de cobramento O período de cobro será de DOUS MESES, contados a partir do día seguinte ó da publicación do edicto de exposición pública. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DÍAS despois de iniciado o período de cobramento. Recursos Contra o presente acordo, que é definitivo na vía administrativa, poderá interpor no prazo de dous meses, contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (capítulo II) da Lei 29/98, do 13 de xullo, reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99, do 21 de abril, en relación cos 123 e seguintes da Lei 39/2015, do 1 de outubro, do Procedemento Administrativo Común das Admninistracións Públicas; a exercer no prazo dun mes contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes (igualmente contado desde o día seguinte o da notificación), ó que se refire o artigo 108 da Lei reguladora das bases do réxime local de 2 de abril de 1985, tal como preceptúa o artigo 14.4 da Lei 39/88, do 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 30 de setembro do 2019. O ALCALDE Asinado: Ángel Alvariño Saavedra
03/10/2019 | Administración LocalMunicipal
Monfero
Exposición pública aprobación padróns fiscais S. A. F. agosto 2019

Por acordo da X. G. L de data 25/09/2019 aprobáronse os padróns fiscais do mes de AGOSTO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.262,77€ de € e 145,53€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 25 de SETEMBRO de 2019 O Alcalde Andrés Feal Varela.
03/10/2019 | Administración LocalMunicipal
Arteixo
Servizos Económicos
Aprobación de expediente de modificación de créditos

ANUNCIO A Corporación, en sesión plenaria celebrada o día 26 de setembro de 2019, aprobou o expediente de modificación de créditos 42/2019 (suplemento de créditos 2/2019), que se tramitan dentro do vixente orzamento. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo do dito orzamento a nivel de capítulos unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o expediente de modificación de créditos 42/2019 (suplemento de créditos 2/2019): O que se fai público para xeral coñecemento. Arteixo, 27 de setembro de 2019. Asinado dixitalmente: Carlos Calvelo Martínez Alcalde-presidente
03/10/2019 | Administración LocalMunicipal
Oleiros
Área Económica
Delegación da Alcaldía na primeira tenente de alcalde por ausencia

E D I C T O Por Decreto da Alcaldía n.º 2019003892, do 27 de setembro, delégase a Alcaldía na 1.ª Tte. de alcalde, D.ª M.ª José Varela Neira, por ausencia do alcalde desde o día 29 de setembro ó 11 de outubro de 2019 (ámbolos dous inclusive) ó estar fóra do termo municipal. Procédese á súa publicación, de conformidade ó art.47.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico de las Entidades Locais. En Oleiros, asinado dixitalmente polo alcalde, Ángel García Seoane, o 27 de setembro de 2019.
03/10/2019 | Administración LocalMunicipal
Toques
Anuncio de aprobación inicial de modificación da Ordenanza da carpa municipal

ANUNCIO DE APROBACIÓN INICIAL DE MODIFICACIÓN DE ORDENANZA FISCAL NO BOP DE A CORUÑA Aprobada inicialmente polo Pleno do Concello de Toques, en sesión ordinaria celebrada o 27 de setembro de 2019, a modificación da “Ordenanza fiscal reguladora do prezo público pola utilización da carpa municipal” deste Concello, de conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques, a 30 de setembro de 2019. O alcalde Asdo.: Miguel Ángel Buján Varela
03/10/2019 | Administración LocalMunicipal
Oleiros
Área Económica
Aprobación inicial da modificación de ordenanzas fiscais polo Pleno do Concello en sesión ordinaria celebrada o 26 de setembro do 2019

ANUNCIO Aprobación inicial de modificación de Ordenanzas fiscais O Pleno do Concello, en sesión ordinaria que tivo lugar o 26 de setembro do 2019, adoptou os seguintes acordos: – De modificación do artigo 7.º da Ordenanza fiscal n.º 1, reguladora da taxa por expedición de documentos administrativos. – De modificación do artigo 5.º da Ordenanza fiscal n.º 2, reguladora da taxa por licencias de autotaxis e demais vehículos de aluguer. – De modificación do artigo 6.º da Ordenanza fiscal n.º 3, reguladora da taxa por licenzas urbanísticas, declaración responsables e comunicación previas. – De modificación do artigo 6.º da Ordenanza fiscal n.º 5, reguladora da taxa polos servizos especiais, de extinción de incendios, emerxencias e outros análogos. – De modificación do artigo 6.º da Ordenanza Fiscal n.º 6, reguladora da taxa de cemiterio municipal. – De modificación do artigo 6.º da Ordenanza fiscal n.º 27, reguladora da taxa pola prestación de servicios urbanísticos. – De modificación do artigo 4.º da Ordenanza fiscal n.º 28, reguladora do prezo público pola prestación do servizo de venda de produtos derivados do material cartográfico municipal. – De modificación do artigo 7.º da Ordenanza Fiscal n.º 11, reguladora do imposto de construcións, instalación e obras. – De modificación do artigo 5.º da Ordenanza fiscal n.º 12, reguladora do imposto sobre vehículos de tracción mecánica e incorporación dunha Disposición Adicional Primeira. – De modificación do artigo 5.º da Ordenanza fiscal n.º 16, reguladora da taxa por entrada de vehículos dende a vía pública a edificacións, locais e solares e das reservas da vía pública para entrada, aparcamentos exclusivos, carga e descarga de mercancías de todas clases. – De modificación do artigo 5.º da Ordenanza fiscal n.º 17, reguladora da taxa por ocupación de terreos de uso público con mercancías, materiais de construción, escombros, valados, puntais, asnillas, andamios e outras instalacións análogas. – De modificación dos artigos 39 e 82 da Ordenanza fiscal xeral. De conformidade co disposto no artigo 17 do RDL 2/2004, do 5 de marzo, polo que se aproba o texto refundido da Lei reguladora das Facendas Locais, e no artigo 49 da Lei 7/1985, reguladora das Bases de Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita en Avda. Francisca Herrera, 3 - 15173 Oleiros, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio, con fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados. Oleiros, a 27 de setembro do 2019. O alcalde-presidente Asdo.: Ángel García Seoane
03/10/2019 | Administración LocalMunicipal
Ortigueira
Secretaría
Padrón de contribuíntes do prezo publico polo servizo de axuda no fogar durante o mes de agosto de 2019

ANUNCIO Por resolución da Alcaldía número 2019-0716 deste Concello foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE AGOSTO DE 2019. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contencioso-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 27 de setembro de 2019. O alcalde Juan Vicente Penabad Muras
03/10/2019 | Administración LocalMunicipal
Muros
Bases reguladoras que rexerán a concesión en réxime de concorrencia

O Pleno do Concello de Muros en sesión ordinaria celebrada o 26 de setembro de 2019, acordou aprobar inicialmente as bases reguladora que que rexerán a concesión en réxime de concorrencia competitiva de subvencións dirixidas a clubes deportivos do Concello de Muros, sen ánimo de Lucro, con equipos ou deportistas que participen en competición federada de ámbito local, provincial ou autonómico e a entidades, sen ánimo de lucro, para a realización de actividades de fomento da actividade física e do deporte do concello de Muros. Procédese de acordo co disposto no artigo 49 da LRBRL, a apertura do trámite de información pública e audiencia aos interesados polo prazo mínimo de trinta días para a presentación de reclamacións e suxestións, e posterior resolución das presentadas dentro do prazo e aprobación definitiva polo Pleno da Corporación. No caso de que non fora presentada ningunha, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. En Muros a 27 de setembro de 2019. A Alcaldesa: María Inés Monteagudo Romero
03/10/2019 | Administración LocalMunicipal
Ribeira
Anuncio de aprobación inicial do orzamento para o ano 2019

ANUNCIO O Pleno do Concello de Riveira, en sesión de data 27 de setembro de 2019, aprobou inicialmente o orzamento do ente para o exercicio 2019. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial, a efectos de presentación de reclamacións e suxestións perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Riveira, a 30 de setembro de 2019. O ALCALDE Manuel Ruiz Rivas
03/10/2019 | Administración LocalMunicipal
Coristanco
Exposición ao público da conta xeral do exercicio 2018 do Concello de Coristanco

ANUNCIO Unha vez que foi formulada e rendida a Conta Xeral desta Corporación correspondente ao exercicio 2018, e que foi informada favorablemente pola Comisión Especial de Contas de 19 de setembro de 2019, exponse ao público xunto cos documentos que a xustifican, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, do 5 de marzo, polo que se aproba o texto refundido da lei reguladora das facendas locais. Documento asinado electrónicamente (Lei 39/2015) por JUAN CARLOS GARCÍA POSE, alcalde do Concello, en Coristanco a 23 de setembro de 2019.
03/10/2019 | Administración LocalMunicipal
Muros
Anuncio de exposición ao público do acordo de aprobación inicial do expediente nº 845-3/2019 de concesión de suplemento de crédito do orzamento municipal de 2015-prorrogado

ANUNCIO DE EXPOSICIÓN AO PÚBLICO DO ACORDO DE APROBACIÓN INICIAL DO EXPEDIENTE N.º 845-3/2019 DE CONCESIÓN DE SUPLEMENTO DE CRÉDITO DO ORZAMENTO MUNICIPAL DE 2015-PRORROGADO Aprobado inicialmente polo Pleno da Corporación do Concello de Muros (A Coruña), na sesión celebrada o 26 de setembro de 2019, o expediente núm.845-3/2019 de concesión de suplemento de crédito do orzamento municipal de 2015-prorrogado, e de conformidade co establecido no artigo 38 do RD 500/90, do 20 de abril, en relación con 177.2 do RD Lexislativo 2/2004, do 5 de marzo, polo que se aproba o texto refundido da Lei Reguladoras das Facendas Locais, e a Base 12.ª das bases de execución do orzamento, exponse ao público durante un prazo de 15 días, durante os cales os interesados poderán examinalo e presentar reclamacións ante o Pleno que estimen oportunas. A modificación considerarase definitivamente aprobada se durante o citado prazo non fora presentada reclamación algunha. En Muros, a 27 de setembro de 2019. A alcaldesa-presidenta María Inés Monteagudo Romero
03/10/2019 | Administración LocalMunicipal
Toques
Anuncio de aprobación inicial de modificación da Ordenanza fiscal IBI

ANUNCIO DE APROBACIÓN INICIAL DE MODIFICACIÓN DE ORDENANZA FISCAL NO BOP DE A CORUÑA Aprobada inicialmente polo Pleno do Concello de Toques, en sesión ordinaria celebrada o 27 de setembro de 2019, a modificación da “Ordenanza fiscal reguladora do imposto sobre bens inmobles de naturaleza rustica e urbana” deste Concello, de conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques, a 30 de setembro de 2019. O alcalde Asdo.: Miguel Ángel Buján Varela
03/10/2019 | Administración LocalMunicipal
Arteixo
Secretaría Xeral
Delegación na concelleira D.ª Patricia Amado Varela, a celebración dun matrimonio civil o día 27 de setembro

EXPEDIENTE.- 2019/G003/002693 PROCEDIMIENTO.- Tramitación de Decretos Asunto: Delegar en DªCECILIA CAROLINA NOEMI PILAR QUICK JNAH, con DNI XXXXXXXXX, para a celebración do matrimonio civil dos contraentes D. IACOB CAPULINO DALMASSO e DªLAURA ANGELICA RUTA BENTE o día 27 de SETEMBRO ás 18.00 h. Na Casa do Concello de Arteixo (A Coruña), o Alcalde-Presidente, Carlos Calvelo Martínez, ante min, Secretaria Xeral, dicta a presente Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. Primeiro.- Conferir en favor da Sra. Concelleira DªCECILIA CAROLINA NOEMI PILAR QUICK JNAH, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil a celebrar o día 27 de SETEMBRO: - dos contraentes D. IACOB CAPULINO DALMASSO e DªLAURA ANGELICA RUTA BENTE, ás 18.00 horas, no Salón de Plenos do concello de Arteixo. Segundo.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto á Sra. Concelleira afectada. Cuarto.- Notificar esta resolución á Sra. Concelleira afectada e recádese aceptación expresa. Quinto.- Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. Alcalde-Presidente, D. Carlos Calvelo Martínez, do que eu, Dª Francisca Felisa Natalias Pepotalo, como Secretaria Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). Arteixo, 27 de setembro de 2019 Asdo.: Alcalde-Presidente, D. Carlos Calvelo Martínez
03/10/2019 | Administración LocalMunicipal
Negreira
Ampliación da oferta de emprego público

ANUNCIO AMPLIACIÓN DA OFERTA DE EMPREGO PÚBLICO 2018 A ampliación da oferta de emprego público correspondente ao exercicio 2018 é a contida no Decreto desta Alcaldía número 184/2019, de data 26/09/2019, que está integrada pola seguintes prazas: Persoal funcionario: 1.º.–Administrativos. Escala: Administrativa de Administración Xeral. Subescala: Administrativa. Grupo de clasificación: C. Subgrupo: C1. O acceso será por Promoción Interna Vertical e a Provisión mediante Concurso-Oposición. Número de prazas: 2.2.º.–Coordinadores de Cultura e Deportes. Escala: Administrativa de Administración Especial. Subescala: Administrativa. Grupo de clasificación: C. Subgrupo: C1. O acceso será por Promoción Interna Vertical e a Provisión mediante Concurso-Oposición. Número de prazas: 2. O que se fai público en cumprimento do preceptuado polo artigo 70 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público. Negreira, 26 de setembro de 2019. O alcalde-presidente Manuel Ángel Leis Míguez
03/10/2019 | Administración LocalMunicipal
Vimianzo
Anuncio de aprobación definitiva de expedientes de modificación de crédito núm.2019/SC/02

En cumprimento do artigo 169.1, por remisión do 177.2, do Real Decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, mediante anuncio no BOP núm.169, de data 06.09.2019, queda automaticamente elevado a definitivo os acordos plenarios do día 30.08.2019 sobre o expedientes de modificación de créditos núm.2019/SC/02, que se fai público resumido por capítulos: Orzamento de gastos: Orzamento de ingresos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 30 de setembro de 2019 A alcaldesa Mónica Rodríguez Ordóñez
03/10/2019 | Administración LocalMunicipal
Bergondo
Secretaría
Delegación específica da Alcaldía no concelleiro de Obras Públicas, Réxime Interior e Seguridade

Delegación específica da Alcaldía no concelleiro de Obras Públicas, Réxime Interior e Seguridade Con data 30 de setembro de 2019, por esta Alcaldía ditouse a resolución núm.1116/2019, en cuxa parte dispositiva se recolle: “PRIMEIRO.–Delegar no concelleiro de Obras Públicas, Réxime Interior e Seguridade, José Ramón Lorenzo Carou, a asistencia e votación na xuntanza da Xunta Directiva ordinaria da Asociación de Desenvolvemento Rural Mariñas-Betanzos, que se celebrará no día de hoxe, 30 de setembro de 2019, ás 18.00 horas, na Casa do Concello de Abegondo, en representación do Concello de Bergondo. SEGUNDO.–A presente resolución será efectiva dende a súa sinatura, e será publicada no Boletín Oficial da Provincia da Coruña, en cumprimento do que dispón o artigo 44.2 do Real decreto 2568/1986, do 28 de novembro, debendo dar conta ao Pleno na primeira sesión que éste celebre.” Bergondo, 30 de setembro de 2019. A alcaldesa Alejandra Pérez Máquez
03/10/2019 | Administración LocalMunicipal
Ortigueira
Secretaría
Padrón de contribuíntes pola taxa de ocupacion da via publica. mercado semanal correspondente aos meses de xullo-agosto-setembro de 2019

Por resolución da Alcaldía número 2019-0716 deste Concello, foi aprobado o PADRÓN DE CONTRIBUÍNTES POLA TAXA DE OCUPACION DA VIA PUBLICA. MERCADO SEMANAL CORRESPONDENTE AOS MESES DE XULLO-AGOSTO-SETEMBRO DE 2019. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 27 de setembro de 2019 O Alcalde Juan Vicente Penabad Muras
03/10/2019 | Administración LocalMunicipal
A Capela
Edicto de notificación colectiva e anuncio de cobranza en voluntaria das taxas do SAF agosto de 2019

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA SUMARIO Acordo do Concello da Capela polo que se aproban os padróns e listas cobratorias das taxas do Servizo de Axuda no Fogar correspondentes ao mes de agosto de 2019. TEXTO Aprobados por Resolución desta Alcaldía núm.2019-0304 ditada con data de 26 de setembro, os padróns e listas cobratorias das taxas do Servizo de Axuda no Fogar correspondentes ao mes de agosto de 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no taboleiro municipal de edictos, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, por convenientes, teñan. Contra o acto de aprobación dos citados padróns e/ou as liquidacións contidas neles poderá interporse recurso previo de reposición ante a Alcaldía-Presidencia no prazo dun mes, a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de agosto de 2019, en: Localidade: A Capela Oficina de Recadación: Casa do Concello Horario: de luns a venres, de 8.00 a 14.00 horas. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen ter satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 27 de setembro de 2019. O alcalde Manuel Meizoso López
03/10/2019 | Administración LocalMunicipal
Cerceda
Intervención
Aprobación definitiva de suplemento de crédito 19/2019

ANUNCIO Transcorrido o prazo de 15 días hábiles para someter o expediente de modificación de créditos 19/2019 a exposición pública, non téndose presentado reclamacións ao mesmo, enténdese elevado a definitivo o acordo de aprobación inicial adoptado polo pleno da corporación o 10/07/2019. Consonte ao artigo 169.3 do Real Decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos do orzamento de 2019 (actualmente en situación de prórroga), co seguinte detalle: De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recurso contencioso-administrativo, nos termos e prazos fixados na Lei de Xurisdicción Contencioso-Administrativa. Cerceda, 30 de setembro de 2019. José García Liñares Alcalde-presidente do Concello de Cerceda
03/10/2019 | Administración LocalMunicipal
Melide
Aprobación inicial da transferencia de crédito 7/2019 do Concello de Melide (A Coruña)

ANUNCIO APROBACIÓN INICIAL DA TRANSFERENCIA DE CRÉDITO 7/2019 – MELIDE (A CORUÑA) O Pleno Municipal do Concello de Melide, en sesión ordinaria celebrada o día 26 de setembro do exercicio 2019, acordou aprobar inicialmente o expediente de modificación de créditos 32/2019, vía transferencia de crédito n.º 7/2019, dentro do vixente orzamento municipal para 2019, que é o prorrogado do exercicio 2018. Por medio do presente exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e R. D. 500/1990, do 20 de abril. Melide, 30 de setembro de 2019. O alcalde José Manuel Pérez Penas
03/10/2019 | Administración LocalMunicipal
Muros
Anuncio de exposición ao público do acordo de aprobación inicial do expediente nº 845-2/2019 de concesión de suplemento de crédito do orzamento municipal de 2015-prorrogado

Aprobado inicialmente polo Pleno da Corporación do Concello de Muros (A Coruña), na sesión celebrada o 26 de setembro de 2019, o expediente núm.845-2/2019 de concesión de suplemento de crédito do Orzamento Municipal de 2015-prorrogado, e de conformidade co establecido no artigo 38 do RD 500/90, do 20 de abril, en relación con 177.2 do RD Lexislativo 2/2004, do 5 de marzo, polo que se aproba o texto refundido da Lei Reguladoras das Facendas Locais, e a Base 12ª das Bases de Execución do Orzamento, exponse ao público durante un prazo de 15 días, durante os cales os interesados poderán examinalo e presentar reclamacións ante o Pleno que estimen oportunas. A modificación considerarase definitivamente aprobada se durante o citado prazo non fora presentada reclamación algunha. En Muros, a 27 de setembro de 2019 A alcaldesa-presidenta María Inés Monteagudo Romero.
03/10/2019 | Administración LocalMunicipal
Melide
Aprobación inicial da modificación da base 35.4 de execución do orzamento de Melide para o exercicio 2019 no que atinxe á subvención nominativa a favor da entidade “Fútbol Club Cire de Melide”

EDICTO Aprobación inicial da modificación da Base 35.4 de execución do orzamento de Melide para o exercicio 2019 no que atinxe á subvención nominativa a favor da entidade “Fútbol Club Cire de Melide” Aprobada inicialmente polo Pleno da Corporación, o 26 de setembro de 2019, a modificación da Base 35.4 de execución do orzamento de Melide para o exercicio 2019 no que atinxe á subvención nominativa a favor da entidade “Fútbol Club Cire de Melide”, de conformidade co disposto no artigo 169.1 do Real Decreto Lexislativo 2/2004, polo que se aproba o texto refundido da Lei Reguladora das Facendas Locais, queda exposto ao público na Intervención deste Concello por prazo de quince días hábiles, que comezarán a contar dende o seguinte ao da inserción do presente anuncio no Boletín Oficial da Provincia. Durante ese prazo poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, a modificación proposta considerarase definitivamente aprobada; en caso contrario, o Pleno disporá dun mes para resolvelas. O que se fai público para os efectos previstos na citada lexislación. Melide, 30 de setembro de 2019. O alcalde José Manuel Pérez Penas
03/10/2019 | Administración LocalMunicipal
Cee
Aprobación incial modificación da Ordenanza reguladora do ICIO do Concello de Cee

O Pleno do Concello de Cee, en sesión ordinaria celebrada o día 27 de setembro de 2019, aprobou inicialmente a Modificación da Ordenanza Fiscal reguladora do ICIO do Concello de Cee, coa finalidade de agregar á redacción da ordenanza fiscal vixente, novas bonificacións sobre da cota do imposto de xeito que adaptadas ós supostos indicados no artigo 103 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, conforme o seguinte cadro de bonificacións: Construcións, instalacións e obras destinadas ao primeiro establecemento ou á implantación de empresas no Polígono Industrial de Cee que soliciten a licenza de construción instalación ou obra durante os exercicios de 2020 e 2021 bonificación do 95 % da cota. O referido expediente permanecerá exposto ao público nas oficiñas do Concello, por un prazo de 30 días hábiles, computados a partir do día seguinte ao da efectiva publicación do presente anuncio no BOP, co fin de que os interesados presenten as alegacións ou suxestións que consideren oportunas que, de se produciren, deberán ser resoltas pola Corporación. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Cee a 30 de setembro de 2019. Alcaldesa Margarita Lamela Louzán.
03/10/2019 | Administración LocalMunicipal
Cee
Aprobación incial Ordenanza reguladora da xestión da biomasa e distancias das plantacións do Concello de Cee

O Pleno do Concello de Cee, en sesión ordinaria celebrada o día 27 de setembro de 2019, aprobou inicialmente a Ordenanza Reguladora da Xestión da Biomasa e Distancias das plantacións do Concello de Cee. O referido expediente permanecerá exposto ao público nas oficiñas do Concello, por un prazo de 30 días hábiles, computados a partir do día seguinte ao da efectiva publicación do presente anuncio no BOP, co fin de que os interesados presenten as alegacións ou suxestións que consideren oportunas que, de se produciren, deberán ser resoltas pola Corporación. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Cee a 30 de setembro de 2019. Alcaldesa: Margarita Lamela Louzán.
03/10/2019 | Administración LocalMancomunidades
Mancomunidade de Concellos da Comarca de Ferrol
Anuncio de aclaración ao tipo de licitación no expediente para o arrendamento do ben inmoble patrimonial sito no polígono industrial da Gándara, parcela 153 (Narón) (antigo matadoiro), na modalidade de concurso

ANUNCIO Aclaración ao tipo de licitación no expediente para o arrendamento do ben inmoble patrimonial sito no Polígono Industrial da Gándara, parcela 153 (Narón) (antigo matadoiro), na modalidade de concurso. O tipo de licitación que figura na cláusula 3ª dos pregos de cláusulas administrativas particulares establece a renda mensual en 3.000,00 €, nos que se entende incluído o IVE, cuxo tipo impositivo é do 21%, conforme á seguinte desagregación: Nas súas ofertas, as empresas licitadoras, deberán expresar o prezo ofertado desagregando a cantidade en base impoñible e IVE. En Ferrol, 27 de setembro de 2019. O presidente D. Ángel Manuel Mato Escalona
03/10/2019 | Administración LocalMunicipal
Ferrol
Intervención
Aprobación inicial do expediente de modificación de crédito 33/2019

O Pleno do Concello de Ferrol, en sesión do día 26 de setembro de 2019 aprobou inicialmente o expediente de modificación de crédito nº 33/2019, subexpediente 1/2019 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferrol, 30 de setembro de 2019 O alcalde Ángel Manuel Mato Escalona
03/10/2019 | Administración LocalMunicipal
Muros
Bases reguladoras que rexerán a concesión en réxime de concorrencia

O Pleno do Concello de Muros en sesión ordinaria celebrada o 26 de setembro de 2019, acordou aprobar inicialmente as bases reguladora que que rexerán a concesión en réxime de concorrencia competitiva de bolsas para deportistas no concello de Muros. Procédese de acordo co disposto no artigo 49 da LRBRL, a apertura do trámite de información pública e audiencia aos interesados polo prazo mínimo de trinta días para a presentación de reclamacións e suxestións, e posterior resolución das presentadas dentro do prazo e aprobación definitiva polo Pleno da Corporación. No caso de que non fora presentada ningunha, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. En Muros a 27 de setembro de 2019. A Alcaldesa: María Inés Monteagudo Romero
03/10/2019 | Administración LocalMunicipal
Neda
Delegación das funcións da Alcaldía, por ausencia do titular, dende o 30.9.2019 ó 6.10.2019, ámbolos dous incluídos

Polo presente faise público que o Sr. alcalde, mediante Decreto 23/2019 do día 27/09/2019, resolveu delegar as funcións da Alcaldía, durante o comprendido entre o 30/09/2019 e o 06/10/2019, ámbolos dous incluídos, na 1.ª tenente de alcalde, D.ª Ana Rosa Pena Barcia. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Neda, 27 de setembro de 2019. O alcalde Asdo.: Ángel Alvariño Saavedra